**ניקולס פרי** (נולד ב-19 במאי 1992), אשר נודע באינטרנט בעיקר בשם **ניקוקדו אבוקדו**, הוא יוטיובר ואושיית רשת אמריקאי יליד אוקראינה אשר נודע במיוחד בשל סרטוני המוקבאנג(אנ') שלו ביוטיוב. נכון לנובמבר 2022 היו לשישה ערוצי היוטיוב שלו מעל ל-7 מיליון עוקבים וכ-1.8 מיליארד צפיות בסך הכל.

ראשית חייו
----------

ניקולס פרי נולד בשנת 1992 בעיר חרסון שבאוקראינה. בהמשך הוא אומץ על ידי משפחה אמריקאית ועבר לארצות הברית, שם הוא גדל במדינת פנסילבניה.

בין השנים 2011 ל-2012 פרי התפרנס ככנר ועבד בנוסף בהום דיפו. בשנת 2013 הוא עבר לניו יורק במטרה להגשים את חלומו לנגן בתזמורת בברודוויי. עם זאת, הוא התקשה להתפרנס מכך בניו יורק אשר מוצפת במוזיקאים מוכשרים רבים במיוחד.

קריירה כיוטיובר
---------------

פרי הקים את ערוץ היוטיוב שלו במהלך 2014. הערוץ של פרי, לו הוא קרא "Nikocado Avocado", כלל בתחילה וולוגים העוסקים בטבעונות, תוכן שקשור לחייו האישיים, חוויות טיול, וכמו גם סרטונים שהתמקדו בהופעות מוזיקליות. במהלך שנת 2016 פרי בחר לעבור להתמקד בפיתוח סרטוני מוקבאנג, במסגרתם אנשים צורכים כמויות גדולות במיוחד מזון, וזה היה הדבר שתרם בסופו של דבר לכך שהוא יזכה לפרסום רב במיוחד באינטרנט. פרי נוהג להפיק סרטוני מוקבאנג בהם הוא לעיתים רבות משלב אנקדוטות אישיות, אתגרים שונים, ושיתופי פעולה עם יוטיוברים אחרים.

משנת 2016 ואילך החל פרי לצלם סרטוני מוקבנג, והפך לאחד מהגברים האמריקאים הראשונים שנטלו חלק בטרנד, כאשר סרטון המוקבאנג הראשון של פרי זכה ל-50 אלף צפיות תוך שבועיים ממועד פרסום הסרטון. בסרטוני המוקבאנג הראשונים של פרי תוכי המחמד שלו נהג לשבת על כתפו בזמן שהוא אוכל.

בשנת 2018 פרי הופיע בתוכנית הקומית של קומדי סנטרל "Tosh.0".‏ פרי פעיל גם בפלטפורמות מקוונות נוספות מלבד יוטיוב - Cameo, טיקטוק, טוויטר, פייסבוק, אינסטגרם, Patreon, ו-OnlyFans. לטענתו הוא חווה מעת לעת אפיזודות מאניות בשל התזונה הגרועה שלו, וכי הוא מנצל את הרגעים שהוא בתחתית על מנת לגרום לכמות גדולה בהרבה של אנשים לצפות בסרטונים שלו.

בריאות
------

בשל העלייה החדה של פרי במשקל בשנים האחרונות, מעריצים ויוטיוברים רבים הביעו דאגה אמיתית למצב בריאותו של פרי. בראיון שנערך ב-2019 פרי ציין שהוא מתכנן ליצור סרטוני מוקבנג רק "עוד כמה שנים ספורות" וש"זה מאוד לא בריא". בנוסף לכך לאורך השנים העלה פרי גם מספר רב של סרטונים בהם הוא נראה בסערת רגשות והדבר הוביל אנשים רבים להטיל ספק במצב בריאותו הנפשית של פרי.

בשנת 2019, פרי ציין בראיון למגזין "Men's Health"(אנ') שהוא סובל מבעיות זיקפה ואובדן חשק מיני כתוצאה מזלילות היתר שלו. ב-18 בספטמבר 2021 פרי טען שהוא שבר את צלעותיו לאחר חודשים של "שיעול מוגזם ועוצנתי". בשנת 2021 פרי ציין בפני צופיו שהוא מוגדר כנכה ושהוא רוכב על קלנועית.

חיים אישיים
-----------

בתחילת 2014 עבר לקולומביה על מנת לחיות יחד עם חברו אורלין הום. הזוג התחתן ב-10 באפריל 2017. לאורך השנים בני הזוג שיתפו חוויות רבות וכמו גם אתגרים שונים מהחיים שלהם כזוג נשוי בסרטונים שונים בערוץ היוטיוב של ניקוקדו אבוקדו.

קישורים חיצוניים
----------------

ויקישיתוף מדיה וקבצים בנושא **ניקוקדו אבוקדו** בוויקישיתוף
* ניקוקדו אבוקדו, ברשת החברתית אקס (טוויטר)
* ניקוקדו אבוקדו, סרטונים בערוץ היוטיוב

הערות שוליים
------------

1. 1 2 3 4 5 6 7  Asarch, Steven; Mendez II, Moises; Cheong, Charissa; Lloyd, Andrew (26 בנובמבר 2022). "Inside the rise of Nikocado Avocado, the extreme-eating YouTuber whose dramatic meltdowns have led to years of controversy and feuds". *Business Insider*. נבדק ב-30 בדצמבר 2022. `{{cite web}}`:  (עזרה)
2. 1 2 3  Amo, Sergio del (3 במאי 2022). "The YouTuber who gained 100 kilos in front of the camera". *El País* (באנגלית). ארכיון מ-30 בדצמבר 2022. נבדק ב-30 בדצמבר 2022. `{{cite web}}`:  (עזרה)
3. 1 2 3  Matthews, Melissa (19 בינואר 2019). "These Viral 'Mukbang' Stars Get Paid to Gorge on Food—at the Expense of Their Bodies". *Men's Health*. ארכיון מ-24 באוקטובר 2021. נבדק ב-31 בדצמבר 2022. `{{cite web}}`:  (עזרה)
4. 1 2  "Binge eating videos find big audience, even for weight loss". *Tampa Bay Times*. 4 באוקטובר 2019. ארכיון מ-29 בנובמבר 2022. נבדק ב-30 בדצמבר 2022. `{{cite news}}`:  (עזרה)
5. ↑  Italie, Leanne (3 באוקטובר 2019). "Binge eating videos find big audience, even for weight loss". *AP News*. ארכיון מ-7 בדצמבר 2021. נבדק ב-25 באפריל 2022. `{{cite news}}`:  (עזרה)
6. ↑  Comedy Central (November 4, 2018). "CeWEBrity Profile – Nikocado Avocado – Tosh.0" (אורכב 27.10.2021 בארכיון Wayback Machine). *YouTube*
7. ↑  Lucas, Jessica (18 באוקטובר 2021). "The ED community is using Nikocado Avocado as 'thinspiration'". *Input*. ארכיון מ-7 בנובמבר 2021. נבדק ב-8 בנובמבר 2021. `{{cite web}}`:  (עזרה)
8. ↑  Stone, Lillian (1 בספטמבר 2021). "Who is the Real Nik Avocado?". *MEL Magazine*. ארכיון מ-1 בדצמבר 2022. נבדק ב-31 בדצמבר 2022. `{{cite web}}`:  (עזרה)
9. ↑  "Is This YouTuber Eating Himself to Death?". *IYCMI*. Slate. 28 בנובמבר 2021. ארכיון מ-29 בנובמבר 2021. נבדק ב-29 בנובמבר 2021. `{{cite web}}`:  (עזרה)
10. ↑  Harris, Margot (17 באפריל 2020). "Extreme-eating YouTuber Nikocado Avocado calls himself 'Jesus' and cries in a new video, leading many viewers to express concern". *Insider*. ארכיון מ-7 בדצמבר 2021. נבדק ב-20 בפברואר 2021. `{{cite news}}`:  (עזרה)
11. ↑  Murphy, John (9 באוקטובר 2021). "Exclusive: Nikocado Avocado fires back after YouTuber claims he's 'slowly killing himself for views'". *Extra.ie*. ארכיון מ-14 בינואר 2022. נבדק ב-14 בינואר 2022. `{{cite news}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ניקוקדו אבוקדו"**.